กอง6เดือนบลจ.ธนชาต3.25%ต่อปี
บลจ.ธนชาตขายกองทุนตราสารหนี้ลงทุน 6 เดือน รับผลตอบแทน 3.25% ต่อปี
22 มิ.ย. 2555

บลจ.ธนชาตขายกองทุนตราสารหนี้ลงทุน 6 เดือน รับผลตอบแทน 3.25% ต่อปี
นายสุรธีร์ กิตติวรวงศ์ ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) ธนชาต กล่าวว่า บริษัทเปิดขายกองทุนตราสารหนี้ กองทุนเปิดธนชาต Fixed Income 22 ระยะเวลาลงทุนประมาณ 6 เดือน ผลตอบแทนประมาณ 3.25% ต่อปี โดยเสนอขายถึงวันที่ 25 มิ.ย.นี้
ทั้งนี้ กองทุนมีเป้าหมายที่จะลงทุนในเงินฝากสกุลเงิน Arab Emirates Dirham ธนาคาร Union National Bank ประมาณ 20% ธนาคาร Abu Dhabi Commercial Bank/First Gulf Bank ประมาณ 20% ลงทุนในตราสารหนี้ที่ออกโดย Banco Bradesco/Itau Unibanco S.A. ประมาณ 20% ลงทุนในตราสารหนี้ระยะสั้นที่ออกโดย บริษัท ศุภาลัย/บริษัท ควอลิตี้เฮ้าส์ ประมาณ 18% บริษัท อยุธยา แคปปิตอล ออโต้ลีส ประมาณ 21.90% และลงทุนในเงินฝากธนาคารพาณิชย์ในประเทศ ประมาณ 0.10%